CELEX: C2004/284/01
Language: et
Date: 2004-11-20 00:00:00
Title: Euroopa Kohtu otsus (teine koda) 30. september 2004 kohtuasjas C-275/02 Verwaltungsgericht Stuttgart'i eelotsusetaotlus: Engin Ayaz versus Land Baden-Württemberg (EMÜTürgi assotsiatsioon — Töötajate vaba liikumine — Assotsiatsiooninõukogu otsuse nr 1/80 artikli 7 esimene lõik — Kohaldamine isikugruppide suhtes — Liikmesriigi tööturul seaduslikult töötava türklasest töötaja perekonnaliikme mõiste — Sellise töötaja kasupoeg)

20.11.2004   
            
            
               ET
            
            
               Euroopa Liidu Teataja
            
            
               C 284/1
            
         
      EUROOPA KOHTU OTSUS
   
   (teine koda)
   30. september 2004
   kohtuasjas C-275/02 Verwaltungsgericht Stuttgart`i eelotsusetaotlus: Engin Ayaz versus Land Baden-Württemberg (1)
   
   (EMÜTürgi assotsiatsioon - Töötajate vaba liikumine - Assotsiatsiooninõukogu otsuse nr 1/80 artikli 7 esimene lõik - Kohaldamine isikugruppide suhtes - Liikmesriigi tööturul seaduslikult töötava türklasest töötaja perekonnaliikme mõiste - Sellise töötaja kasupoeg)
   (2004/C 284/01)
   Kohtumenetluse keel: saksa
   Kohtuasjas C-275/02: Engin Ayaz versus Land Baden-Württemberg, mille esemeks on EÜ asutamislepingu artikli 234 alusel Verwaltungsgericht Stuttgart (Saksamaa) 11. juuli 2002. aasta otsusega esitatud eelotsusetaotlus, mis saabus Euroopa Kohtusse 26. juulil 2002, on Euroopa Kohus (teine koda), koosseisus: koja esimees C.W.A. Timmermans ja kohtunikud C. Gulmann, J. N. Cunha Rodrigues, R. Schintgen (ettekandja) ja F. Macken; kohtujurist L.A. Geelhoed, kohtusekretär R. Grass, 30. septembril 2004 teinud otsuse, mille resolutiivosa on järgmine:
   19. septembri 1980. aasta otsuse nr 1/80 assotsiatsiooni arengu kohta, mille on vastu võtnud Euroopa Majandusühenduse ja Türgi vahelise assotsieerumislepinguga loodud assotsiatsiooninõukogu, artikli 7 esimest lõiku tuleb tõlgendada nii, et liikmesriigi seaduslikul tööturul tegutseva Türgi päritoluga töötaja noorem kui 21 aastane või ülalpeetav kasupoeg on nimetatud sätte tähenduses selle töötaja perekonnaliige ning talle kuuluvad selle otsusega antud õigused alates sellest hetkest, kui talle on nõuetekohaselt antud luba ühineda nimetatud töötajaga vastuvõtnud liikmesriigis.
   
      (1)  EÜT C 261, 26.10.2002.